শিবহরকরায়
শিবহরকরায় বা করবীপুর একটি শক্তিপীঠ যা দেবী দুর্গাকে উৎসর্গীকৃত, এটি পাকিস্তানের করাচির পারকাই রেলওয়ে স্টেশনে অবস্থিত। পাকিস্তানের দুইটি শক্তিপীঠের মধ্যে এটি অন্যতম। অপরটি হল হিংলাজ মাতা মন্দির। পুরাণ অনুসারে, দেবীর দিব্যচক্ষু এই স্থানে পতিত হয়। এই মন্দিরে দেবীকে মহিষাসুরমর্দিনী রূপে পূজা করা হয় যিনি দৈত্য মহিষাসুরের সংহারক। অপরদিকে দেবী দুর্গার স্বামী ভগবান শিবকে রাগী তথা ক্রোধীশ রূপে পূজা করা হয়। ৫১ শক্তিপীঠের তালিকায় শিবহরকরায় তৃতীয় স্থানে রয়েছে।